বিজ্ঞানীরা একমত যে ক্রি-প্যা সীমানার গ্রহাণু সংঘর্ষের ফলে যে বিশাল ঢেউয়ের উৎপত্তি হয়, তার ফলেই ক্যারিবিয়ান সাগর ও মেক্সিকো উপসাগর সন্নিহিত অঞ্চলে বর্তমানে সঞ্চিত মহাসুনামির অধঃক্ষেপের সৃষ্টি হয়েছিল। উত্তর-পূর্ব মেক্সিকোর লা পোপা অববাহিকা, উত্তর-পূর্ব ব্রাজিলের স্তরীভূত কার্বোনেট, এবং অতলান্তিকের গভীর সমুদ্রে সঞ্চিত পলি থেকে এই অধঃক্ষেপের আবিষ্কার সম্ভব হয়েছে। খোদ চিক্সুলাব উল্কাখাতে সংঘর্ষের পরমুহূর্তে ভূগর্ভ থেকে উৎক্ষিপ্ত জমাট বাঁধা গ্রানাইটের স্তরের উপরেও ১০০ মিটার (৩৩০ ফুট) পুরু বালির রূপে এই অধঃক্ষেপের দেখা মেলে। এরকম বালির এত পুরু স্তর পৃথিবীতে আর কোথাও নেই।

গ্রহাণুটি অপেক্ষাকৃত অগভীর সমুদ্রে পড়েছিল বলে এই মহাসুনামির উচ্চতা অনুমান করা হয় ১০০ মিটারের কিছু বেশি। গভীর সমুদ্রে পড়লে এটির উচ্চতা হত কমবেশি ৪.৬ কিমি (২.৯ মাইল)।

উত্তর আমেরিকায় প্রাপ্ত জীবাশ্ম
মহাসুনামি
অণুজীব
স্তন্যপায়ী